Bech-Bruun
Bech-Bruun Advokatpartnerselskab er et dansk advokatfirma. Bech-Bruun har fået sin nuværende form ved et langt forløb af fusioner af advokatfirmaer. I 2001 fusionerede advokatfirmaerne Dragsted Schlüter Aros og Bech-Bruun & Trolle til Bech-Bruun Dragsted, der i 2005 skiftede navn til Bech-Bruun.
Bech-Bruuns kunder er primært erhvervsvirksomheder og dele af den offentlige sektor. Det er blandt Danmarks største advokatfirmaer målt på antal ansatte (ca. 530 i 2022) og har afdelinger i København og Aarhus. Bech-Bruuns nettoomsætning i 2022 var ca. 930 mio. kr.